Rohelise Kooli tegemised 2019/20 õppeaastal.

Selle õppeaasta teemadeks on: 1. TERVIS ja HEAOLU; 2. JÄÄTMED; 3. GLOBAALNE KODAKONDSUS.

ÜRITUSED

SEPTEMBER

20. september kogu kool osaleb „Maailma koristuspäeval“. Jagame õpilased rühmadesse ja koristame külade teede ääri, koolimaja ümbrust, Mõniste parki.

16 – 18. september Külastame Mõniste muuseumi poolt korraldatud seenenäitust ja osaleme õppetunnis „Tunne seeni!“

27. september ülekooliline „ÕUNAPÄEV“ , üritus on ellu kutsutud eelkõige selleks, et väärtustada kohalike puuviljade/köögiviljade tarbimist. Kõik aineõpetajad on õppetunnid sidunud puu- ja köögiviljade teemaga. Õpilased on kodus meisterdanud õunad ja nendele oma mõtted/retseptid/teadmised jne. peale kirjutanud, nendest kavandame koridori seinale toreda õunapuu. Erinevatest õunasortidest on väljapanek ja igal ühel on võimalik leida parim õuna sort. Kooli lõunaks on rohkesti salateid ja õunapommid.

OKTOOBER

15. oktoober Jäätmete teemaline õppepäev Räpinas. Osalevad kõik õpilased. Räpina Keskkonnamajas toimub õppeprogramm jäätmete sorteerimisest. Külastame Räpina paberivabrikut, tutvume paberi tootmisega, vabriku ajalooga, vanapaberi kasutusvõimalustega. Tutvume Räpina Loovusmajaga ja selle tegemistega.

18. oktoober „Ümber kooli jooks“, see on traditsiooniline üritus, kus enne vaheajale minekut saab iga õpilane oma kiirust hinnata, joostes ümber kooli ja võrrelda seda eelmiste õppeaastate tulemustega.

NOVEMBER

Kuud läbiv teema on „SALLIVUS“ Sellega on seotud inimeseõpetuse tunnid, õpilased on seotud „Heade soovide puu“ valmistamisega. Klassijuhatajad räägivad õpilastega sallivuse teemadel.

11. november „roheliste“ kultuurhommik „Ära kiusa, märka, aita!“

Näitus „ Sallivusest, hoolivusest, märkamisest läbi lemmikloomade“

12. november vanema kooliastme ühiskülastus etendusele „Katki“ , kus käsitletakse noortele omaseid probleeme, pärast etendust arutelu, nähtust, kuuldust.

13. november Kohtumine Inga Lungega teemal „Kiusamisest vabaks“.

DETSEMBER

Kohtumine kirjanik Epp Petronega

Roheliste poolt ellu kutsutud heategevuslik kohvik „Aitame haigeid lapsi!“ Kahel detsembri päeval küpsetavad õpilased kodus head/paremat, kooli fuajeesse tekitame kohviku, kus müüme omatehtud toodangut ja saadud raha eest toetasime vähi- haigeid lapsi. Kohvikud külastasid ka paljud lapsevanemad ja külaelanikud. Abivajajatele saatsime 345 eurot!

VEEBRUAR

Kuu põhiteemaks on „Säästame energiat“, probleemidega tegeletakse ainetundides, loodusainete klassis on näitus „Energia vähendamiseks!“

12. veebruar „roheliste“ poolt korraldatud ülekooliline üritus „ Globaliseerumine rõivatööstuses“. Antakse ülevaade, kuidas toimub kangaste tootmine, rõivaste valmistamine, millised globaalsed probleemid sellega kaasnevad. Väike moeshow rõivastest, mis on toodetud maailma eri paikades.

Globaalse kodakondsuse raames alustame uut aktsiooni – iga kuu ühel kolmapäeval on reisimuljete lõuna. Veebruaris kuulame reisimuljeid Egiptusest.

MÄRTS

4. märts Vanemale astmele „Elu päästev esmaabi!“ pereõe Milla Liiva loeng ja praktiline õppus.

Päästeameti koolitus keskastmele „ Ohud meie ümber!“